Des del començament dels anys 90 del segle passat, les polítiques d'acció davant el canvi climàtic provocat per l'acumulació antropogènica de gasos amb efecte d'hivernacle a l'atmosfera, han evolucionat des d'una escala global –estats– cap a una escala local –nacions, regions i municipis–.
L'escala local és, a hores d'ara, un dels trets distintius en les polítiques de mitigació i d'adaptació al canvi climàtic.
El paper dels governs locals és clau per canviar la tendència actual d'un model insostenible d'ocupació del territori, de malbaratament de l'energia i de recursos.
El 80% de les actuacions per mitigar les causes del canvi climàtic i/o per adaptar-se als impactes que provoca s'implanten en el si dels governs nacionals, regionals i locals.
Així, i a nivell dels municipis, la Comissió Europea va establir el Pacte d'alcaldes i alcaldesses ( Covenant of Mayors ) el 29 de gener de 2008, la iniciativa més ambiciosa fins ara de participació de ciutats i ciutadans en l'assoliment dels objectius de la política energètica sostenible de la Unió Europea.
El Pacte consistia en un compromís oficial de les ciutats adherides de superar els objectius establerts per la Unió Europea el 2020, i reduir les emissions de CO 2 als territoris respectius en almenys un 20% mitjançant l'aplicació d'un Pla d'acció per a l'energia sostenible.
Posteriorment, i davant les darreres evidències que la influència de l'home sobre l'acceleració del canvi climàtic és una realitat inqüestionable, la Comissió Europea va llançar el 19 de març de 2014 una nova iniciativa que tenia com a objectiu la implicació del món local en l'adaptació als impactes del canvi climàtic: Alcaldes i alcaldesses per l'adaptació ( Mayors Adapt ).
A grans trets, el Mayors Adapt és una aposta perquè els ens locals contribueixin a crear una Europa més resilient al canvi climàtic.
Finalment la Comissió Europea va decidir unir ambdues iniciatives sota el nom de Pacte d'alcaldes i alcaldesses per al clima i l'energia.
El nou programa es va posar en marxa el 15 d'octubre de 2015 i uneix els tres aspectes bàsics de la lluita contra el canvi climàtic: la mitigació, l'adaptació i l'accés a una energia sostenible i assequible.
Així mateix, el nou programa assumeix els nous objectius de la UE per al 2030 i serà una peça clau per a la Unió Europa en el marc de l'Acord de París signat el desembre de 2015.
Tant el Govern de la Generalitat de Catalunya com les corporacions locals han anat assumint els compromisos que la Unió Europea ha acordat en matèria climàtica.
Una assumpció que és en la base de la justificació de les successives convocatòries de subvencions als ens locals.
Efectivament, des de l'any 2008, han estat quatre les convocatòries de subvencions perquè els municipis facin efectives polítiques i accions de mitigació i adaptació al canvi climàtic.
Fins ara, un centenar de corporacions locals han estat beneficiades amb un import total de subvenció de 3,2 milions d'euros.
Aquesta línia de subvencions ha contribuït decisivament a reduir les emissions de gasos amb efecte d'hivernacle dels nostres pobles i ciutats i, progressivament, a establir polítiques efectives d'adaptació als impactes.
I cal continuar treballant en aquesta direcció.
El Decret 277/2016, de 2 d'agost, de reestructuració del Departament de Territori i Sostenibilitat, a l'article 88.1 estableix, entre altres, com a funcions de la Direcció General de Qualitat Ambiental i Canvi Climàtic, impulsar a Catalunya l'establiment d'estratègies, plans i projectes en matèria de canvi climàtic, sobre la base dels compromisos adoptats en el si de la Unió Europea i vetllar per la integració de la mitigació i l'adaptació al canvi climàtic en les polítiques sectorials, i per l'impuls de projectes i actuacions concertades amb d'altres governs en matèria de polítiques climàtiques.
Per això, d'acord amb les previsions del capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com els preceptes de caràcter bàsic de la Llei 38/2003, de 17 de novembre, general de subvencions, i del seu Reglament, aprovat pel Reial decret 887/2006, de 21 de juliol, i la resta de normativa aplicable,
S'aproven les bases reguladores per a la concessió de subvencions a ens locals de Catalunya destinades al desenvolupament d'actuacions de mitigació i d'adaptació al canvi climàtic, les quals consten en l'annex d'aquesta Ordre.
Resta derogada l'Ordre TES/422/2012, de 17 de desembre, per la qual s'aproven les bases reguladores de les subvencions a ens locals de Catalunya per al desenvolupament d'actuacions contra el canvi climàtic (DOGC núm. 6280, de 24.12.2012).
Aquesta línia de subvencions, adreçada als ens locals de Catalunya, té com a objecte fomentar el desenvolupament d'actuacions de mitigació de les emissions difuses de gasos amb efecte d'hivernacle i d'adaptació al canvi climàtic.
2.1 Poden ser objecte de les subvencions regulades en aquestes bases les actuacions que figuren als apartats següents:
2.1.1 Actuacions de reducció de les emissions difuses de gasos amb efecte d'hivernacle en el sector de la mobilitat.
a) Adquisició de vehicles nous matriculables per a la flota municipal de la tipologia següent:
- Vehicles elèctrics: purs, d'autonomia estesa o híbrids endollables.
- Vehicles de biogàs EURO V o superior.
b) Adquisició de bicicletes i/o adquisició i instal·lació d'aparcaments de bicicletes.
c) Instal·lacions de producció d'electricitat d'origen renovable destinades a la recàrrega dels vehicles municipals.
2.1.2 Instal·lacions de producció d'energia geotèrmica destinades a la reducció de les emissions difuses de GEH.
2.1.3 Actuacions d'adaptació i reducció de la vulnerabilitat davant els impactes del canvi climàtic en l'àmbit dels recursos hídrics.
a) Millora de l'eficiència de les xarxes municipals d'abastament d'aigua.
b) Elaboració de Plans d'emergència per sequera en municipis de menys de 20.000 habitants empadronats.
c) Aprofitament de recursos hídrics no convencionals per a usos no potables en equipaments municipals, com per exemple l'aprofitament d'aigües pluvials, grises, regenerades o freàtiques.
2.1.4 Actuacions d'esmorteïment dels efectes de les illes de calor urbanes en l'àmbit de l'habitatge, la salut i l'urbanisme.
2.2 El període d'execució de l'actuació és el que, amb aquesta finalitat, s'indica en la convocatòria corresponent.
L'òrgan concedent pot ampliar aquest termini, a petició de la persona beneficiària, si aquesta acredita, en els termes i condicions previstes a l'article 32 de la Llei 39/2015, de 2 d'octubre, la impossibilitat d'executar l'actuació dins del termini previst per causa justificada que no li sigui directament imputable.
Aquesta ampliació de termini no pot excedir de la meitat del termini inicial, ni de l'exercici pressupostari corresponent, i es pot concedir sempre que no es perjudiquin drets de tercers.
Poden optar a les subvencions regulades en aquestes bases els ajuntaments, els consells comarcals, les diputacions, els consorcis locals, les entitats municipals descentralitzades i les agrupacions de municipis, així com les agrupacions d'ens locals sense personalitat jurídica de Catalunya.
b) Estar al corrent en el compliment de les obligacions tributàries davant l'Administració de la Generalitat de Catalunya i l'Administració General de l'Estat, i de les obligacions davant la Seguretat Social.
d) Complir la normativa sobre propietat intel·lectual.
e) En el cas que l'ens local disposi d'una plantilla igual o superior a 25 persones, cal indicar els mitjans, amb l'acord dels agents socials, per prevenir i detectar casos d'assetjament sexual i d'assetjament per raó de sexe, i intervenir-hi en els centres de treball.
f) Complir les obligacions que estableixen els articles 9, 10, 11 i 35 de la Llei 1/1998, de 7 de gener, de política lingüística.
g) Complir la normativa vigent d'integració de persones discapacitades en matèria de processos de selecció de personal.
h) No haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
4.2 Les persones sol·licitants han de complir amb el codi ètic següent:
d) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions establertes en la base 19, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Facilitar la informació que la legislació de transparència imposa als adjudicataris en relació amb l'Administració, sens perjudici del compliment de les obligacions de transparència que els pertoquin de manera directa per previsió legal, en els supòsits establerts en l'article 3.4 de la Llei 19/2014, del 29 de desembre, de transparència, accés a la informació pública i bon govern.
4.3 En el cas d'incompliment dels principis ètics i regles de conducta establertes en la base 4.2, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències que preveu la legislació vigent en matèria de subvencions.
5.2 L'import de cadascuna de les subvencions concretes es determina en la convocatòria corresponent i, en cap cas, pot superar el cost total de l'actuació per a la qual es concedeix.
5.3 La convocatòria fixa la despesa mínima, realitzada i justificada, de l'actuació subvencionada, exigible per poder considerar acomplert l'objecte i la finalitat de la subvenció, que ha de permetre, en el cas que el cost final efectiu de l'actuació subvencionada sigui inferior al cost inicialment pressupostat, la reducció, en la mateixa proporció, de la quantia de la subvenció atorgada.
6.1 Es consideren despeses subvencionables les que de manera inequívoca responguin a la naturalesa de l'actuació subvencionada, resultin estrictament necessàries per a aquesta, i es realitzin en el termini i les condicions que determinen aquestes bases reguladores i convocatòria corresponent.
Es considera despesa realitzada la que hagi estat efectivament pagada amb anterioritat a la finalització del període de justificació determinat en la convocatòria.
6.2 Són subvencionables els tributs, quan la persona beneficiària de la subvenció els aboni efectivament.
En cap cas es consideren com a subvencionables les despeses següents:
a) Els impostos indirectes quan siguin susceptibles de recuperació o compensació ni els impostos personals sobre la renda.
c) Les despeses generals o de funcionament propi de l'ens local.
e) Les despeses que no estiguin definides o que no tinguin com a finalitat l'objecte de la subvenció, així com les despeses no imputables directament a les actuacions.
6.3 La persona beneficiària ha de ser, amb caràcter general, l'executora de l'actuació aprovada, directament o indirectament, mitjançant el contracte que correspongui dels previstos en la legislació vigent en matèria de contractació pública, llevat dels casos en què, en virtut de la seva facultat d'autoorganització i en el marc de la normativa aplicable, la persona beneficiària decideixi que l'actuació l'executi una altra entitat pública que sigui mitjà propi i servei tècnic seu.
Les persones beneficiàries poden subcontractar fins al 50% de l'execució de l'actuació.
Així mateix, d'acord amb el que estableix l'apartat 3 de l'article 29 de la Llei 38/2003, de 17 de novembre, general de subvencions, si l'import de la subvenció és superior a 60.000 euros i es subcontracta més del 20% de l'import de la subvenció, la subcontractació estarà sotmesa a l'obligació establerta a l'apartat f) de la base 19.
7.1 Les sol·licituds, acompanyades de la documentació requerida, han de ser formalitzades pel/per la representant legal i s'han de presentar en el registre telemàtic disponible de la Generalitat de Catalunya, mitjançant l'extranet de les administracions públiques de Catalunya, EACAT, en el termes que estableix la normativa vigent.
Les sol·licituds presentades per agrupacions d'ens locals sense personalitat jurídica han de fer constar expressament els compromisos d'execució assumits per cada membre de l'agrupació, així com l'import de la subvenció que ha d'aplicar cada un d'ells, que també tenen la consideració de beneficiaris.
En qualsevol cas, s'ha de nomenar un representant o apoderat únic de l'agrupació, amb poders suficients per complir les obligacions que, com a beneficiari, corresponen a l'agrupació.
El formulari de sol·licitud i l'escrit de tramesa, així com la informació sobre aquest tràmit, estan a disposició dels sol·licitants a l'extranet de les administracions públiques de Catalunya, EACAT, web: http://www.eacat.cat.
La impossibilitat tècnica o d'altra índole no eximeix, en cap cas, els ens locals, de l'obligació de trametre la documentació dins el termini establert en la convocatòria excepte si es produeix una interrupció no planificada en el funcionament de la plataforma EACAT durant l'últim dia establert per a la realització del tràmit corresponent.
En aquest cas, la tramesa es podrà dur a terme durant els tres dies hàbils consecutius i es publicarà una notícia a EACAT que comuniqui aquesta circumstància i els possibles canals per fer el tràmit.
7.2 Per a cada apartat de la base 2.1 l'ens local pot presentar només una sol·licitud.
Si l'apartat fa referència a més d'un tipus d'actuació, la sol·licitud només es pot referir a una de les actuacions.
7.3 La signatura i presentació de la sol·licitud comporta la plena acceptació d'aquestes bases reguladores i porta implícita l'autorització a l'òrgan gestor per poder comprovar, d'ofici, totes les dades que s'hi contenen.
a) Memòria explicativa de l'actuació per a la qual se sol·licita subvenció segons les pautes del model, incloent-hi el termini d'execució previst, el lloc de realització de l'actuació i, si escau, la quantitat evitada d'emissions de gasos amb efecte d'hivernacle, o la quantitat d'aigua estalviada i/o el grau de disminució de la vulnerabilitat.
b) Pressupost complet i detallat de l'actuació en el qual figurin totes les despeses i els ingressos previstos, la quantia de l'ajut que se sol·licita i el detall de les fonts de finançament, segons les pautes del model.
El pressupost s'ha de desglossar per actuacions i per conceptes de despesa.
c) Certificat del/de la secretari/ària o del/de la interventor/a on consti la decisió de l'òrgan competent de l'ens local de sol·licitar la subvenció, així com el compromís d'executar l'actuació per a la qual es demana la subvenció, en cas d'obtenir-la, i declaració responsable conforme hi ha crèdit suficient en el pressupost de l'ens local per al pagament de la part de l'actuació no coberta per la subvenció.
d) En el cas que la persona beneficiària, en virtut de la seva facultat d'autoorganització i en el marc de la normativa aplicable, decideixi que l'actuació l'executi una altra entitat pública que sigui mitjà propi i servei tècnic seu, ha d'indicar aquesta possibilitat a la sol·licitud i presentar la documentació acreditativa sobre la condició de mitjà propi i servei tècnic de l'ens corresponent.
8.2 El compliment dels requisits previstos a la base 4.1 que siguin d'aplicació a cada persona sol·licitant s'acredita amb la declaració responsable que consta inclosa en el model de sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixa sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
b) Estar el corrent en el compliment de les obligacions tributàries davant l'Administració de la Generalitat de Catalunya i l'Administració General de l'Estat, i de les obligacions davant la Seguretat Social.
En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits esmentats, ha de requerir la persona sol·licitant o beneficiària perquè aporti la documentació escaient, en el termini de 10 dies hàbils.
10.2 Pel que fa la resta de requisits, la comprovació es du a terme mitjançant el requeriment a la persona sol·licitant o beneficiària de la documentació que els acredita o mitjançant visita d'inspecció o a través d'altres mitjans d'acreditació.
Així mateix, l'òrgan instructor pot demanar a les persones sol·licitants o beneficiàries que aportin la documentació complementària que considerin necessària per acreditar les dades que figuren a la sol·licitud.
11.1 Les sol·licituds admeses a la convocatòria es valoren per la comissió prevista en la base 12.3, aplicant criteris generals per a totes les actuacions i criteris específics en funció del tipus d'actuació.
La proposta de concessió a la qual fa referència la base 12.3 està integrada per les diferents relacions de sol·licituds, que són independents per a cadascuna de les actuacions de la base 2 que estableixi la convocatòria.
11.2 Les actuacions es valoren d'acord amb els criteris generals següents:
a) Formar part del Programa d'acords voluntaris de l'Oficina Catalana del Canvi Climàtic: 2 punts.
b) Estar registrat en el sistema de gestió i auditoria ambiental EMAS, d'acord amb el Reglament (CE) núm. 1221/2009 del Parlament Europeu i del Consell: 1 punt.
c) Qualitat de la memòria explicativa i grau de coherència general de l'actuació: fins a 5 punts.
11.3 Les actuacions de la base 2.1.1 es valoren d'acord amb els criteris específics següents:
a) Quantitat d'emissions de gasos amb efecte d'hivernacle evitades amb l'actuació:
- Actuacions dels apartats a) i b): fins a 10 punts.
- Actuació de l'apartat c): fins a 12 punts.
b) Incorporació de l'actuació de la base 2.1.1 en algun dels instruments de planificació local següents:
- Pla de mobilitat urbana o Pla d'acció d'energia sostenible (PAES): 3 punts
- Pacte d'alcaldes i alcaldesses per al clima i l'energia (PAESC):
- Actuacions dels apartats a), b) i c): 5 punts.
- Actuació de l'apartat d): 6 punts.
La puntuació assignada a l'actuació per a aquests instruments no pot superar en cap cas els 5 punts per a les actuacions dels apartats a) i b) i els 6 punts per a l'actuació de l'apartat c).
c) Per a les actuacions de l'apartat a) de la base 2.1.1, a les adquisicions que impliquin renovació de la flota es donarà una puntuació superior que a les noves adquisicions sense renovació.
Pel que fa a l'adquisició de vehicles elèctrics, es valorarà que en el moment de la sol·licitud l'ens local sol·licitant ja disposi de la infraestructura necessària per a la recàrrega del vehicle: fins a 3 punts.
d) Per a les actuacions de l'apartat b) de la base 2.1.1, es valora que en el moment de la sol·licitud l'ens sol·licitant disposi de carrils bici operatius dins del municipi: fins a 3 punts.
11.4 Les actuacions de la base 2.1.2 es valoren d'acord amb els criteris específics següents:
a) Quantitat d'emissions de gasos amb efecte d'hivernacle evitades amb l'actuació: fins a 12 punts.
b) Incorporació de l'actuació de la base 2.1.2 en algun dels instruments de planificació local següents:
- Pacte d'alcaldes i alcaldesses per al clima i l'energia (PAESC): 6 punts
La puntuació assignada a l'actuació per a aquests instruments no pot superar en cap cas els 6 punts.
11.5 Les actuacions de la base 2.1.3 es valoren d'acord amb els criteris específics següents:
a) Incorporació de l'actuació de la base 2.1.3 en algun dels instruments de planificació local següents:
La puntuació assignada a l'actuació per a aquests instruments no pot superar en cap cas els 5 punts.
b) Pel que fa a les actuacions dels apartats a) i c), que el municipi disposi del corresponent Pla director d'abastament municipal aprovat i l'acció estigui prevista en l'esmentat Pla: 5 punts.
c) Pel que fa a les actuacions de l'apartat b), que el Pla d'emergència per sequera prevegi la connexió a xarxes d'abastament en alta d'àmbit regional: 2 punts.
d) Pel que fa a les actuacions de l'apartat b) que el Pla d'emergència per sequera correspongui a una població amb una dotació domèstica en baixa:
11.6 Les actuacions de la base 2.1.4 es valoren d'acord amb els criteris específics següents:
a) Incorporació de l'actuació de la base 2.1.4 en algun dels instruments de planificació local següents:
La puntuació assignada a l'actuació per aquests instruments no pot superar en cap cas els 5 punts.
b) Actuacions corresponents a municipis vulnerables als impactes derivats de l'efecte d'illa de calor urbana: fins a 3 punts.
c) Actuacions localitzades en zones on viuen aquells col·lectius socials més desafavorits de la població: fins a 2 punts.
11.6 El màxim de punts que pot rebre una actuació és de:
a) les actuacions de la base 2.1.1: 26 punts
b) les actuacions de la base 2.1.2: 26 punts
c) les actuacions de la base 2.1.3: 18 punts
d) les actuacions de la base 2.1.4: 18 punts
11.7 El mínim de punts que ha de rebre una actuació per poder optar a la subvenció és de:
a) les actuacions de la base 2.1.1: 5 punts
b) les actuacions de la base 2.1.2: 5 punts
c) les actuacions de la base 2.1.3: 3 punts
d) les actuacions de la base 2.1.4: 3 punts
12.2 L'òrgan instructor del procediment per a la concessió de les subvencions és la Direcció General de Qualitat Ambiental i Canvi Climàtic.
12.4 Un cop avaluades les sol·licituds i rebuda la proposta de la comissió de valoració el/la titular de l'òrgan instructor formula i notifica la proposta de resolució provisional de concessió de les subvencions d'acord amb el contingut i tràmits que estableix la base 13.
Un cop finalitzat el termini de presentació de la documentació requerida o d'al·legacions, el/la titular de l'òrgan instructor formula la proposta de resolució definitiva de concessió de les subvencions, a la vista de la proposta de resolució provisional, de la documentació addicional presentada pels beneficiaris proposats i de les comprovacions d'ofici fetes d'acord amb la base 10.1, i l'eleva a l'òrgan resolutori.
Proposta de resolució provisional, acceptació de la subvenció, reformulació i presentació de la documentació addicional
13.1 La proposta de resolució provisional de concessió de les subvencions es notifica a través de la plataforma EACAT.
13.2 La proposta de resolució provisional ha de contenir la llista de sol·licitants proposats per ser beneficiaris de les subvencions i les persones que formen part de la llista de reserva, si n'hi ha, degudament prioritzada en funció de la puntuació obtinguda.
En el supòsit que alguna de les persones proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a la persona o persones sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació, prèvia aportació de la documentació a què es refereix l'apartat 5 d'aquesta base.
13.3 Les persones proposades com a beneficiàries de les subvencions han de presentar la documentació que els sigui requerida en la proposta de resolució provisional d'acord amb l'apartat 5 d'aquesta base, dins el termini de 10 dies hàbils a comptar des de l'endemà de la notificació de la proposta de resolució provisional de concessió.
Dins d'aquest mateix termini, les persones sol·licitants poden presentar al·legacions, que es tindran en compte en el moment de resoldre.
S'entendrà que la subvenció és acceptada tàcitament en el supòsit que la persona proposada com a beneficiària no presenti cap al·legació dins del termini de 10 dies hàbils a comptar de l'endemà de la notificació de la proposta de resolució provisional de concessió.
13.4 Les persones proposades com a beneficiàries poden desistir de la sol·licitud o presentar la reformulació del projecte i del pressupost, dins del termini previst a la base 13.3, per adaptar-los a la subvenció proposada si l'import d'aquesta és inferior al sol·licitat mitjançant la presentació d'un document a aquest efecte.
La possibilitat de reformulació en qualsevol cas ha de respectar l'objecte, les condicions i la finalitat de la subvenció així com els criteris de valoració establerts en relació amb l'actuació, i en cap cas pot comportar una modificació substancial de l'actuació.
Així mateix s'han de continuar complint els límits de quantia de la subvenció que pugui establir la convocatòria.
En el supòsit d'haver presentat una reformulació de l'actuació i del pressupost, l'atorgament de la subvenció comporta l'acceptació de la reformulació.
a) En el cas d'agrupacions d'ens locals sense personalitat jurídica, d'acord amb el que estableix l'article 11.3 de la Llei 38/2003, de 17 de novembre, general de subvencions, document de nomenament de la persona representant o apoderada única de l'agrupació amb poders suficients per sol·licitar, gestionar i percebre les subvencions corresponents, i per complir les obligacions que, com a beneficiària, corresponen a l'agrupació.
b) En el cas de consorcis, document de constitució i estatuts.
No cal aportar aquesta documentació en el cas que la persona sol·licitant l'hagi presentada anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagi experimentat cap modificació.
Si l'òrgan instructor, per causes alienes a la seva actuació, no pot aconseguir el/s document/s, ha de requerir la persona beneficiària perquè els aporti en el termini de 10 dies hàbils.
Inadmissió i desistiment de la sol·licitud.
14.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o de desistiment de les sol·licituds a través de la plataforma EACAT.
14.4 En la notificació de la resolució d'inadmissió han de constar els recursos que contra aquesta siguin procedents, l'òrgan administratiu davant el qual s'han de presentar i el termini per interposar-los.
14.5 Sens perjudici del desistiment previst en la base 13.4, qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
La resolució, degudament motivada, s'ha de dictar i notificar en el termini que, a aquest efecte, es determina en la convocatòria corresponent que, en cap cas, pot ser superior a sis mesos des de la data de publicació de la convocatòria.
Sens perjudici de l'obligació de resoldre, transcorregut el termini esmentat sense que s'hagi dictat i notificat la resolució expressa, les sol·licituds s'entenen desestimades i, en conseqüència, denegada la subvenció, d'acord amb el que preveu l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.3 En la publicació de la resolució del procediment de concessió han de constar els recursos que contra aquesta siguin procedents, l'òrgan administratiu o judicial, si escau, davant el qual s'han de presentar i el termini per interposar-los.
16.1 S'ha de donar publicitat a les subvencions concedides amb indicació del seu import, objectiu o finalitat i els beneficiaris, al tauler electrònic de l'Administració de la Generalitat de Catalunya [URL] i al web del Departament de Territori i Sostenibilitat.
16.2 S'ha de donar publicitat al portal de la Transparència de la informació a què fa referència l'article 15 de la Llei 19/2014, del 29 de desembre, de transparència, accés a la informació pública i bon govern.
16.3 S'ha de donar publicitat mitjançant la Base de Dades Nacional de Subvencions de la informació sobre les convocatòries i les resolucions de concessió de les subvencions, d'acord amb el que preveu l'article 18 de la Llei 38/2003, de 17 de novembre, general de subvencions, modificat per la Llei 15/2014, de 16 de setembre, de racionalització del sector públic i altres mesures de reforma administrativa.
16.4 S'han de publicar en el Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, beneficiari, quantitat concedida i finalitat o finalitats de la subvenció, les subvencions d'import igual o superior a 3.000 euros.
17.1 S'estableix com a modalitat de justificació de la subvenció el compte justificatiu amb aportació de justificants de despesa, d'acord amb el que estableix l'article 4 de l'Ordre ECO/172/2015, de 3 de juny, sobre les formes de justificació de subvencions.
El/la beneficiari/ària ha de justificar el compliment de l'objecte de la subvenció, el compliment de les condicions i de la seva finalitat.
El compte justificatiu que conté la documentació de la realització de l'actuació s'ha de presentar dins del/s termini/s que, a aquest efecte, es fixi/n en la convocatòria corresponent.
L'òrgan concedent pot ampliar aquest termini, d'ofici o a petició del/de la beneficiari/ària, si aquest o aquesta acredita, en els termes i condicions previstes a l'article 32 de la Llei 39/2015, d'1 d'octubre, la impossibilitat de donar compliment a aquesta obligació per causa justificada que no li sigui directament imputable.
Aquesta ampliació del termini per presentar la justificació no pot excedir de la meitat del termini inicial ni superar l'exercici pressupostari al qual s'ha d'imputar el pagament, i es pot concedir sempre que no es perjudiquin drets de tercers.
17.2 La justificació del compliment de l'objecte de la subvenció, el compliment de les condicions i de la seva finalitat s'han de dur a terme mitjançant la presentació, a l'òrgan competent designat en la convocatòria, del compte justificatiu que ha contenir la documentació següent:
a) Una memòria explicativa del compliment de la finalitat de l'actuació subvencionada, amb indicació de les activitats realitzades i dels resultats obtinguts.
b) Una memòria econòmica sobre el cost de les actuacions realitzades on consti:
1) Una relació classificada de les despeses de les accions, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió i, si escau, la data de pagament.
S'ha de presentar una liquidació del pressupost on s'indiquin i, en el seu cas, es motivin les desviacions respecte del pressupost inicial.
2) Còpia digitalitzada de les factures de les despeses imputades a la subvenció o document de valor probatori equivalent en el tràfic jurídic mercantil o amb eficàcia administrativa, i si escau, la documentació acreditativa del pagament, consistent en extracte bancari o, en el cas de pagament efectiu, documentació acreditativa de la recepció de l'import per part del creditor.
3) Una relació detallada dels altres ingressos o subvencions que hagin finançat les actuacions subvencionades amb indicació de l'import i la seva procedència.
4) Si escau, carta de pagament de reintegrament en el supòsit de romanents no aplicats així com dels interessos que se'n derivin.
5) Certificat del/de la secretari/ària o òrgan gestor equivalent que correspongui, que acrediti que les actuacions s'han dut a terme, els materials s'han instal·lat en les condicions establertes i s'ha complert l'objecte de la subvenció, les condicions i la finalitat per a la qual es va concedir la subvenció.
Les persones beneficiàries també han de presentar:
a) Documentació acreditativa dels mitjans emprats per a la publicitat i difusió de l'actuació subvencionada, en els quals s'ha d'haver fet constar que aquestes actuacions han estat subvencionades pel Departament de Territori i Sostenibilitat de la Generalitat de Catalunya.
Si no es realitza publicitat i/o difusió, s'ha d'explicitar a la memòria explicativa o bé presentar un document on es manifesti que no s'ha realitzat.
b) En el cas de persones beneficiàries que hagin fet contractació o subcontractació de l'actuació subvencionada d'acord amb la base 6.3, declaració responsable conforme no han contractat amb cap de les persones que preveu l'article 29.7 de la Llei 38/2003, de 17 de novembre, general de subvencions.
c) Certificat del/de la secretari/ària o de l'òrgan competent que acrediti el compliment de la normativa de contractació de les administracions públiques pel que fa als procediments d'adjudicació dels contractes vinculats a les activitats subvencionades, amb indicació dels procediments de contractació i les formes d'adjudicació utilitzades.
17.2 La documentació prevista en la base 17.1 s'ha de presentar al Departament de Territori i Sostenibilitat, amb el mateix format i a través dels canals que estableix la base 7.1.
18.1 El pagament de la subvenció es tramita un cop l'actuació subvencionada ha estat degudament justificada i pagada.
No obstant això, es pot preveure l'existència d'una bestreta, la qual es fa efectiva en els termes, les condicions i els terminis que, a aquest efecte, es determini en la convocatòria.
S'entén per bestreta qualsevol lliurament de fons que es faci amb caràcter previ a la justificació del compliment de la finalitat de la subvenció.
Per a la concessió de bestretes no s'exigeix la prestació de cap garantia.
Els/les beneficiaris/àries de les subvencions han de complir les obligacions que es preveuen en els articles 90 bis, 92.2.h), 92 bis i 95 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, l'article 14 i el títol III de la Llei 38/2003, de 17 de novembre, general de subvencions i, específicament, les següents:
b) Dur a terme l'actuació subvencionada d'acord amb el projecte presentat.
Qualsevol canvi en el projecte o calendari presentat s'ha de comunicar a l'òrgan instructor.
L'òrgan instructor pot acceptar la modificació proposada, dins el termini màxim d'un mes, si no comporta canvis substancials ni representa un incompliment dels requisits i condicions que estableixin aquestes bases, si s'ha presentat dins del termini previst i no lesiona drets de tercers.
La proposta es considera desestimada si no s'ha notificat la resolució corresponent en el termini indicat abans, comptador des de l'endemà de l'entrada de la proposta a l'òrgan competent del Departament de Territori i Sostenibilitat.
c) Justificar davant del Departament de Territori i Sostenibilitat en els termes i condicions que s'estableixin en la base 17.
d) Prestar col·laboració i proporcionar en tot moment la informació i documentació que sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
e) Comunicar a l'òrgan instructor els ajuts, els ingressos o els recursos que financin l'actuació subvencionada, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
f) En el cas que l'import de la subvenció sigui superior a 60.000 euros i se subcontracti més del 20% de l'import de la subvenció, la persona beneficiària ha de presentar la documentació relativa a la subcontractació davant l'òrgan concedent de la subvenció per tal que autoritzi, amb caràcter previ, la formalització del contracte que s'hi proposi.
Així mateix, en relació amb el que estableixen els articles 29.6 i 46 de la Llei 38/2003, de 17 de novembre, general de subvencions, la persona beneficiària ha de recollir en els contractes que concerti amb tercers la subjecció dels contractistes al deure de col·laboració per permetre la verificació del compliment dels límits que estableix la normativa reguladora de la subvenció quant a la naturalesa i la quantia de les despeses subvencionables.
g) Incloure el logotip del Departament de Territori i Sostenibilitat, i l'expressió "amb el suport de la Direcció General de Qualitat Ambiental i Canvi Climàtic del Departament de Territori i Sostenibilitat" utilitzant el logotip corporatiu del Programa d'identificació visual (PIV) editat a la pàgina web: http://www.gencat.cat/piv/ en els elements informatius i de difusió de l'actuació objecte de la subvenció, si es duen a terme amb posterioritat a la concessió de la subvenció.
i) En el cas que la subvenció estigui destinada al finançament de béns inventariables, els beneficiaris estan obligats a destinar-la a la finalitat concreta de la subvenció durant un període mínim de cinc anys, si els béns són inscriptibles en un registre públic i de dos anys per a la resta de béns.
j) En el cas de béns inscriptibles en un registre públic, s'haurà de fer constar en l'escriptura aquesta circumstància, així com l'import de la subvenció concedida, havent de ser objecte aquests aspectes d'inscripció en el registre públic corresponent.
l) Complir el que preveu la Llei 17/2015, de 21 de juliol, d'igualtat efectiva de dones i homes.
m) Adherir-se als principis ètics i regles de conducta que estableix la base 4.2.
n) Les agrupacions d'ens locals sense personalitat jurídica no es poden dissoldre fins que hagi transcorregut el termini de prescripció que preveuen els articles 39 i 65 de la Llei 38/2003, de 17 de novembre, general de subvencions.
21.1 L'òrgan concedent quan apreciï que concorre alguna de les causes de revocació previstes a l'article 99 del text refós de la Llei de finances públiques de Catalunya, ha d'iniciar la tramitació del corresponent expedient de revocació de conformitat amb el procediment establert a l'article 100, i si la resolució del procediment conclou que s'ha produït la causa de revocació, ha d'acordar revocar totalment o parcialment la subvenció concedida, segons correspongui, i quan escaigui, també el reintegrament total o parcial de les quantitats percebudes i l'exigència dels corresponents interessos legals.
21.3 Així mateix, escau el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data en què s'acordi la procedència del reintegrament, en els casos que preveu l'article 37 de la Llei 38/2003, de 17 de novembre, general de subvencions, amb la instrucció prèvia del procediment de reintegrament que es preveu a l'article 100 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
En cas d'incompliment de les obligacions que es preveuen en aquestes bases reguladores, resultarà d'aplicació el règim sancionador que preveuen la Llei 38/2003, de 17 de novembre, general de subvencions, i el text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència de la revocació de la resolució de concessió i de l'obligació de reintegrament total o parcial de la subvenció concedida.
En el cas que l'objecte de la subvenció inclogui el tractament de dades de caràcter personal, els beneficiaris han de complir amb la normativa corresponent, tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
En tot el que no preveuen expressament aquestes bases, són aplicables les disposicions següents: el capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; l'Ordre ECO/172/2015, de 3 de juny, sobre les formes de justificació de subvencions; els preceptes de caràcter bàsic de la Llei 38/2003, de 17 de novembre, general de subvencions, i del Reglament de desplegament de la Llei esmentada, aprovat pel Reial decret 887/2006, de 21 de juliol; la Llei 26/2010, del 3 d'agost, de règim jurídic i de procediment de les administracions públiques de Catalunya, la Llei 19/2014, de 29 de desembre, de transparència, accés a la informació pública i bon govern, i la Llei 39/2015, d'1 d'octubre, del procediment administratiu comú de les administracions públiques i la resta de normativa aplicable.